21. NŪDAĻA
Kas ir Bētele?
Vuords ”Bētele” senebreju volūdā nūzeimoj ”Dīva noms”. (1. Mozus 28:17, 19.) Tys ir pīmāruots nūsaukums centrim, kū Jehovys līcinīki ir izveiduojuši vysā pasaulī i nu tim teik vadeita i organizāta sludynuošona. ASV, Ņujorkys štatā, ir golvonuo puorvaļde, i nu tīnīnis Vodūšuo padūme puorrauga filiaļu darbeibu vysaiduos zemēs. Leidzeigi kai lela gimine, kristīši, kas kolpoj Bētelēs, dzeivoj i struodoj kūpā, ād kūpeigi i vīnpruoteigi pietej Bībeli. (Psalms 133:1.)
Seviška vīta, kur kotrs pošaizlīdzeigi kolpoj. Kotrā Bētelē iz pylnu slūdzi struodoj kristīši, kam dzeivē golvonais ir uzticeigi piļdeit Dīva grybu i kolpuot vaļsteibys lobā. (Mateusa 6:33.) Nivīnam nateik moksuota olga, tok vysi teik nūdrūšynuoti ar dzeivis vītu i iedīni, kai i sajam pabolstu personeigim izdavumim. Kotram Bētelē ir uztycāti nūteikti pīnuokumi, voi tys byutu birojā, virtuvē, tipografejā voi gruomotsītuvē. Bētelis kolpuotuoji teirej telpys, mozgoj veļu, veic remontu i dora cytus dorbus.
Vīta, nu kurīnis teik organizāta vaļsteibys sludynuošona. Golvonais Bētelis darbeibys mierkis ir dareit zynomu Bībelis patīseibu vys vēļ vairuok cylvākim. Vīns pīmārs tam ir itei brošura. Tei tyka sagataveita Vodūšuos padūmis puorraudzeibā, elektroniski nūsyuteita symtim tulkuošonys nūdaļu vysā pasaulī, īspīsta ar uotrdarbeigom īspīdmašynom vairuoku Bēteļu tipografejuos i nūguoduota vaira nakai 110 tyukstūšim draudžu. Tū vysu dora Bētelis kolpuotuoji, paleidzūt piļdeit uzdavumu, kas itamā šaļtī ir vyssvareiguokais, – lobuos viests sludynuošonu. (Marka 13:10.)
Kas kolpoj Bētelē, i kas jim teik nūdrūšynuots?
Kaidu svareigu uzdavumu paleidz piļdeit vysys Bētelis?
ltg_Latn lvs_Latn ltg_Latn ltg_Latn ltg_Latn ltg_Latn ltg_Latn